Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: Az 1992. évi XXII. törvény a Munka Törvénykönyvéről.
Paragraph Index: 5532

1. Felsőoktatási és Tudományos Szakállamtitkár Titkársága 1.1. A Felsőoktatási és Tudományos Szakállamtitkár Titkársága (jelen alfejezet alkalmazásában a továbbiakban: Titkárság) az Első Rész III. fejezet 3. alfejezetében foglalt általános titkársági feladatokon túl koordinálja az állami és nem állami felsőoktatási intézményekkel, vezetőikkel, továbbá a nem állami felsőoktatási intézmények fenntartóival valamint a felsőoktatási intézményeket fenntartó közalapítványokkal való együttműködést, kapcsolattartást. 1.2. A Titkárság működteti a Nemzeti Bologna Bizottságot, végrehajtja a bolognai folyamatban való magyar részvétellel kapcsolatos feladatokat.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes